Diari Oficial de la Generalitat Valenciana


Sumari del DOGV 5174, del 11-01-2006 (2005/14549)

RESOLUCIÓ de 27 d'abril de 2005, del director general d'Investigació i Transferència Tecnològica, per la qual es concedixen les ajudes per a fomentar la formació de personal investigador, per mitjà de la contractació de doctors per part d'entitats que tinguen finalitat investigadora, per a l'exercici 2005.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5174

Data del DOGV
:   11-01-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/14952


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 27 d'abril de 2005, del director general d'Investigació i Transferència Tecnològica, per la qual es concedixen les ajudes per a fomentar la formació de personal investigador, per mitjà de la contractació de doctors per part d'entitats que tinguen finalitat investigadora, per a l'exercici 2005. [2005/X14153]
  
L'Orde de 9 de febrer de 2005, del conseller d'Empresa, Universitat i Ciència, que va ser publicada en el Diari Oficial de la Generalitat Valenciana, de 9 de març de 2005, per la qual es van convocar ajudes per a fomentar la formació de personal investigador, per mitjà de la contractació de doctors per part d'entitats que tenen finalitat investigadora.
  
La base 6 de la mencionada Orde de 9 de febrer de 2005, establix que el director general d'Investigació i Transferència Tecnològica, per delegació del conseller d'Empresa, Universitat i Ciència, ha de dictar resolució de concessió de les citades ajudes que s'ha de publicar en el Diari Oficial de la Generalitat Valenciana.
  
D'acord amb la Llei 14/2004, de 29 de desembre, de Pressuposts de la Generalitat per a l'exercici 2005, que assigna a la Conselleria d'Empresa, Universitat i Ciència el programa pressupostari 542.50 Investigació i Transferència Tecnològica, i establix com a centre de gestió la Direcció General d'Investigació i Transferència Tecnològica.
  
D'acord amb les funcions establides per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el Decret 184/2004, d'1 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV, de 6 d'octubre), i vista la proposta de les sol·licituds seleccionades, resolc:
  
Primer
  
Concedir les ajudes per a la formació de personal investigador, per mitjà de la contractació de doctors a les entitats beneficiàries que figuren en l'annex de la present resolució, i pels contractes i les quantitats que hi consten. Les ajudes s'han de destinar al cofinançament del cost dels contractes laborals vigents durant 2005, en segona o posterior anualitat, formalitzats per les entitats sol·licitants en el marc del programa Ramón y Cajal del Programa Nacional de Potenciació del Recursos Humans del Pla Nacional d'Investigació Científica, Desenvolupament i Innovació Tecnològica (I+D+I). La subvenció pot arribar al 50% del cost total subvencionable.
  
Segon
  
Les entitats beneficiàries de les ajudes tenen l'obligació de complir amb les bases de la citada Orde de 9 de febrer de 2005.
  
Tercer
  
Les ajudes es lliuren directament a les entitats beneficiàries, en els termes que establix la Llei 14/2004, de 29 de desembre, de Pressupost de la Generalitat per a l'exercici 2005, i es pot fer efectiu en la seua totalitat a partir del moment de la seua concessió.
  
Quart
  
Als efectes de justificar les ajudes, les entitats beneficiàries han de remetre a la Direcció General d'Investigació i Transferència Tecnològica la documentació relacionada en la base 10 de l'annex de l'Orde de 9 de febrer de 2005, citada anteriorment. El termini per a la presentació de les justificacions termina el 10 de desembre de 2005 o el 31 de gener de 2006, en cas de pagament anticipat.
  
Les quantitats que s'han de justificar per a cada una de les contractacions objecte de l'ajuda, són les que establix l'annex d'esta resolució, i es correspon amb el gasto subvencionable que ha motivat l'ajuda concedida, segons establix la base 3 de l'annex de l'Orde de 9 de febrer, de la convocatòria de les ajudes.
  
Quint
  
D'acord amb el que establixen els articles 10, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar recurs amb caràcter potestatiu de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'ha d'interposar davant l'òrgan que va dictar l'acte, en el termini d'un mes des de l'endemà de la publicació de la present resolució.
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.